
„LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS
DĖL BENDROJO UGDYMO TARYBOS NUOSTATŲ PATVIRTINIMO

2011 m. liepos 26 d. Nr. V-1442
Vilnius

Vadovaudamasis Lietuvos Respublikos švietimo įstatymo 62 straipsnio 2 punktu ir Lietuvos Respublikos tautinių mažumų įstatymo 8 straipsniu, 
Preambulės pakeitimai:
Nr. V-1462,
2024-12-31,
paskelbta TAR 2024-12-31, i. k. 2024-23621            

t v i r t i n u Bendrojo ugdymo tarybos nuostatus (pridedama).“



ŠVIETIMO IR MOKSLO MINISTRAS	GINTARAS STEPONAVIČIUS



PATVIRTINTA
Lietuvos Respublikos švietimo,  
mokslo ir sporto ministro 2011 m. liepos 26 d.
įsakymu Nr. V-1442
(Lietuvos Respublikos švietimo, mokslo ir 
sporto ministro 2024 m. sausio 15 d. 
įsakymo Nr. V-33 redakcija)




 SKYRIUS


. Bendrojo ugdymo tarybos nuostatai (toliau – Nuostatai) nustato Bendrojo ugdymo tarybos (toliau – Taryba) uždavinį, funkcijas, teises, sudarymą ir veiklos organizavimą. 
. Taryba yra kolegiali valstybės švietimo savivaldos institucija, kuri inicijuoja ir svarsto ikimokyklinio, priešmokyklinio, pradinio, pagrindinio, vidurinio ugdymo turinio kaitos perspektyvas, mokytojų kvalifikacijos tobulinimo kryptis, teikia pasiūlymus dėl mokyklų aprūpinimo.
. Taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos tarptautinėmis sutartimis, Lietuvos Respublikos Vyriausybės nutarimais, kitais teisės aktais ir Nuostatais.
. Informacija apie Tarybos veiklą ir sprendimus skelbiama Lietuvos Respublikos švietimo, mokslo ir sporto ministerijos (toliau – Ministerija) interneto svetainėje. 
.  Tarybą ūkiškai ir techniškai aptarnauja Ministerija. 

 SKYRIUS


. Tarybos uždavinys – inicijuoti ir svarstyti ikimokyklinio, priešmokyklinio, pradinio, pagrindinio, vidurinio ugdymo turinio kaitos perspektyvas, mokytojų kvalifikacijos tobulinimo kryptis, teikti pasiūlymus dėl mokyklų aprūpinimo. 
.  Tarybos funkcijos:
. inicijuoja ikimokyklinio, priešmokyklinio, pradinio, pagrindinio, vidurinio ugdymo turinio kaitos darbus;
.  inicijuoja mokytojų kvalifikacijos tobulinimo, mokyklų aprūpinimo klausimus; 
. svarsto ir teikia pasiūlymus dėl teisės aktų, reglamentuojančių ikimokyklinį, priešmokyklinį, pradinį, pagrindinį, vidurinį ugdymą; teikia pasiūlymus dėl mokytojų kvalifikacijos tobulinimo krypčių ir mokyklų aprūpinimo; 
. teikia pasiūlymus dėl tautinių mažumų švietimo užtikrinimo; 
Papildyta papunkčiu:
Nr. V-1462,
2024-12-31,
paskelbta TAR 2024-12-31, i. k. 2024-23621        

. teikia išvadas ir pasiūlymus valstybės institucijoms ir įstaigoms dėl klausimų, kurie susiję su tautinei mažumai priklausančių asmenų ugdymu. 
Papildyta papunkčiu:
Nr. V-1462,
2024-12-31,

.  Taryba, atlikdama jai pavestas funkcijas, turi teisę:
. teisės aktų nustatyta tvarka gauti Tarybos funkcijoms atlikti reikalingą informaciją iš Ministerijos, kitų ministerijų, Lietuvos švietimo tarybos, valstybės ir savivaldybių institucijų ar įstaigų, švietimo teikėjų;
. deleguoti Tarybos atstovus dalyvauti Ministerijos, Lietuvos švietimo tarybos ir kitų institucijų organizuojamuose posėdžiuose, susitikimuose, kituose šalies ir tarptautiniuose renginiuose, kuriuose nagrinėjami ikimokyklinio, priešmokyklinio, pradinio, pagrindinio, vidurinio ugdymo turinio kaitos, mokytojų kvalifikacijos tobulinimo, mokyklų aprūpinimo klausimai;
.  teikti pasiūlymus dėl ikimokyklinio, priešmokyklinio, pradinio, pagrindinio, vidurinio ugdymo turinio kaitos, mokytojų kvalifikacijos tobulinimo ir mokyklų aprūpinimo teisės aktų ir kitų dokumentų projektų rengimo;
.  kviesti į posėdžius su svarstomais klausimais susijusių sričių, ministerijų struktūrinių padalinių vadovus, specialistus ir kitus suinteresuotus bei kompetentingus asmenis;
. inicijuoti pasitarimus, forumus, konferencijas ikimokyklinio ir priešmokyklinio, pradinio, pagrindinio, vidurinio ugdymo turinio kaitos, mokytojų kvalifikacijos tobulinimo ir mokyklų aprūpinimo klausimais;
. palaikyti ryšius su kitų Europos Sąjungos valstybių narių ir kitų valstybių institucijomis pagal Tarybos kompetenciją. 

. Tarybos vardinę sudėtį tvirtina švietimo, mokslo ir sporto ministras. Tarybą sudaro 17 narių, iš kurių ne mažiau kaip 2 nariai, atstovaujantys tautinėms mažumoms. Kandidatas į Tarybos narius turi būti nepriekaištingos reputacijos asmuo, kuris atitinka Lietuvos Respublikos švietimo įstatymo 51 straipsnyje nustatytus kriterijus, pripažintas švietimo bendruomenėje, išmanąs Lietuvos ikimokyklinį, priešmokyklinį, pradinį, pagrindinį, vidurinį ugdymą ir mokytojų kvalifikacijos tobulinimą reglamentuojančius teisės aktus, Lietuvos ir Europos Sąjungos ikimokyklinio, priešmokyklinio, pradinio, pagrindinio, vidurinio ugdymo ir mokytojų kvalifikacijos tobulinimo tendencijas ir turintis ne mažesnę kaip 3 metų patirtį švietimo srityje. 
Punkto pakeitimai:

. Kandidatus į Tarybą gali siūlyti: švietimo pagalbos įstaigos, mokyklas jungiančios asociacijos, neįgaliųjų asociacijos, pedagogų rengimo centrai, mokinių, tėvų, įvairių švietimo sričių nevyriausybines organizacijas vienijančios asociacijos, švietimo darbuotojams atstovaujančios profesinės sąjungos, verslą vienijančios organizacijos ir kitos įstaigos, pateikdamos išsamų siūlomo kandidato veiklos aprašymą, parengtą pagal Nuostatų priedą, ir laisvos formos argumentuotą motyvacinį raštą (ne didesnės kaip 2 puslapių apimties). 
Punkto pakeitimai:

. Apie Tarybos sudarymą skelbiama Ministerijos interneto svetainėje ir nurodomas terminas, per kurį teikiami kandidatai į Tarybos narius.  
.  Švietimo, mokslo ir sporto ministras sudaro 5 Tarybos narių atrankos komisiją (toliau – Komisija), kuri peržiūri pateiktus kandidatų veiklos aprašymus, parengtus pagal Nuostatų priedą ir, įvertinusi kandidatų paskutinių 3 metų patirtį, pasiekimus tam tikroje srityje (ikimokyklinio, priešmokyklinio, pradinio, pagrindinio, vidurinio ugdymo, mokytojų kvalifikacijos, mokyklų aprūpinimo), sudaro kompetentingiausių kandidatų į Tarybos narius sąrašą, kad būtų atstovaujama visoms suinteresuotoms šalims. 

.  Pirmojo Komisijos posėdžio metu, prieš pradėdami darbą, Komisijos nariai ir Komisijos sekretorius privalo pasirašyti konfidencialumo pasižadėjimą, užtikrinantį informacijos, susijusios su kandidatų veiklos aprašymo turiniu, konfidencialumą, viešai neskelbti ir neplatinti šios informacijos ir nešališkumo deklaracijos dėl objektyvių sprendimų priėmimo bei viešųjų ir privačių interesų konflikto vengimo. Komisija atviru balsavimu, paprastąja balsų dauguma, posėdyje dalyvaujant ne mažiau kaip 2/3 jos narių, sudaro kandidatų sąrašą ir pateikia švietimo, mokslo ir sporto ministrui tvirtinti galutinę Tarybos sudėtį. 

. Švietimo, mokslo ir sporto ministras per mėnesį nuo Tarybos vardinės sudėties patvirtinimo šaukia pirmąjį Tarybos posėdį.
. Tarybos pirmininką ir jo pavaduotoją iš savo narių renka Taryba paprasta balsų dauguma. Balsams pasiskirsčius po lygiai, kandidatūros svarstomos iš naujo ir balsuojama dar kartą. 
. Tarybos pirmininkas organizuoja Tarybos darbą, pirmininkauja Tarybos posėdžiams, atstovauja jai arba įgalioja tai daryti kitus Tarybos narius. Jeigu pirmininko laikinai nėra, jo funkcijas atlieka pirmininko pavaduotojas.
. Tarybos sekretorių skiria švietimo, mokslo ir sporto ministras. Sekretorius nėra Tarybos narys. Tarybos sekretorius derina posėdžių darbotvarkę, tvarko Tarybos dokumentus.
.  Tarybos kadencija – ketveri metai. Tas pats asmuo gali būti Tarybos nariu ne daugiau kaip dvi kadencijas iš eilės. Jeigu Tarybos nariai (narys) keičiami (-as) nepasibaigus Tarybos kadencijai, nauji (naujas) Tarybos nariai (narys) tvirtinami (-as) likusiam Tarybos kadencijos laikui. 
.  Tarybos nario įgaliojimai nutrūksta anksčiau laiko, jeigu jis:
.  atsistatydina;
.  negali eiti Tarybos nario pareigų dėl ligos ar miršta.
.  Pagrindinė Tarybos darbo forma yra posėdžiai. Tarybos posėdžiai organizuojami ne rečiau kaip kas ketvirtį. Posėdžius šaukia Tarybos pirmininkas. Tarybos pirmininkui pasiūlius, Tarybos nariams pritarus, galimas nuotolinis posėdis, taip pat elektroninis Tarybos posėdis, kai Tarybos nariai savo poziciją posėdžio darbotvarkės klausimu ir dėl siūlomo sprendimo pateikia elektroniniu paštu. Tarybos posėdžio medžiagą ir darbotvarkės projektą Tarybos sekretorius pateikia elektroniniu paštu Tarybos nariams ne vėliau kaip prieš  3 darbo dienas iki posėdžio. 	
. Neeilinis Tarybos posėdis gali būti sušauktas ne mažiau kaip 1/3 Tarybos narių reikalavimu, Tarybos pirmininko arba švietimo, mokslo ir sporto ministro iniciatyva.
.  Į posėdžius gali būti kviečiami Ministerijos, kitų ministerijų specialistai / darbuotojai, mokslininkai, nepriklausomi ekspertai.  
. Tarybos posėdis yra teisėtas, jei jame dalyvauja ne mažiau kaip 2/3 jos narių. Elektroninio Tarybos posėdžio atveju nedalyvaujančiu posėdyje laikomas iki nustatyto termino neatsiuntęs elektroninio laiško Tarybos narys. 
. Tarybos sprendimai priimami posėdyje dalyvaujančių Tarybos narių balsų dauguma atviru balsavimu arba elektroniniu būdu. Posėdžiai protokoluojami. Kai vyksta elektroninis Tarybos posėdis, tai fiksuojama posėdžio protokole, ir prie protokolo pridedamas Tarybos nario balsavimo poziciją nusakantis spausdintas elektroninio pašto laiškas. Balsavimo metu balsams pasiskirsčius vienodai, lemiamas yra posėdžio pirmininko balsas, o jo nesant – posėdžiui pirmininkaujančio asmens balsas. Svarstant klausimus, dėl kurių galėtų kilti viešųjų ir privačių interesų konfliktas, Tarybos narys iki Tarybos posėdžio pradžios apie tai privalo informuoti Tarybos pirmininką ir nusišalinti nuo sprendimo priėmimo.	

 SKYRIUS


.  Tarybos nariai savo pareigas atlieka visuomeniniais pagrindais. 
. Kandidatų į Tarybą asmens duomenys yra gaunami iš kandidato ar jį teikiančios institucijos, organizacijos ir tvarkomi kandidatų į Tarybą gauti atrankai vykdyti. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų tvarkymo taisyklėmis, patvirtintomis Lietuvos Respublikos švietimo, mokslo ir sporto ministro 2021 m. rugsėjo 30 d. įsakymu Nr. V-1777 „Dėl Asmens duomenų tvarkymo taisyklių patvirtinimo“, ir kitais teisės aktais, reglamentuojančiais asmens duomenų tvarkymą. Asmens duomenų tvarkymo tikslai – kandidatų į Tarybą identifikavimas, jų atitikties kriterijams į Tarybos narius vertinimas, su Tarybos nariais susijusių procedūrų vykdymas ir apskaita.  Asmens duomenys saugomi nuo dokumentų, gautų iš kandidatūras į Tarybą teikiančių subjektų, užregistravimo Ministerijoje dienos. Duomenų subjektų teisės įgyvendinamos vadovaujantis Bendruoju duomenų apsaugos reglamentu ir Duomenų subjekto teisių įgyvendinimo Lietuvos Respublikos švietimo, mokslo ir sporto ministerijoje taisyklėmis, patvirtintomis Lietuvos Respublikos švietimo, mokslo ir sporto ministro 2019 m. liepos 1 d. įsakymu Nr. V-768 „Dėl dokumentų, reglamentuojančių duomenų subjektų teises, patvirtinimo“. 

. Dokumentai saugomi vadovaujantis Lietuvos Respublikos dokumentų ir archyvų įstatymu ir Lietuvos vyriausiojo archyvaro nustatyta tvarka. 

–––––––––––––––––––



Priedų pakeitimai:

Kandidato gyvenimo aprašymas
Papildyta priedu:

Priedo pakeitimai:
Nr. V-1462,
2024-12-31,
paskelbta TAR 2024-12-31, i. k. 2024-23621        



Pakeitimai:

1.

                    Lietuvos Respublikos švietimo ir mokslo ministerija, Įsakymas
                
Nr. V-1052,
2015-10-09,
paskelbta TAR 2015-10-09, i. k. 2015-15015                
Dėl švietimo ir mokslo ministro 2011 m. liepos 26 d. įsakymo Nr. V-1442 „Dėl Bendrojo ugdymo tarybos nuostatų patvirtinimo“ pakeitimo

                    Lietuvos Respublikos švietimo ir mokslo ministerija, Įsakymas
                
Nr. V-876,
2017-11-14,
paskelbta TAR 2017-11-14, i. k. 2017-17963                
Dėl švietimo ir mokslo ministro 2011 m. liepos 26 d. įsakymo Nr. V-1442 „Dėl Bendrojo ugdymo tarybos nuostatų patvirtinimo“ pakeitimo

3.

                    Lietuvos Respublikos švietimo, mokslo ir sporto ministerija, Įsakymas
                
Nr. V-68,
2020-01-17,
paskelbta TAR 2020-01-17, i. k. 2020-00798                
Dėl švietimo ir mokslo ministro 2011 m. liepos 26 d. įsakymo Nr. V-1442 „Dėl Bendrojo ugdymo tarybos nuostatų patvirtinimo“ pakeitimo

4.

                    Lietuvos Respublikos švietimo, mokslo ir sporto ministerija, Įsakymas
                
Nr. V-33,
2024-01-15,
paskelbta TAR 2024-01-15, i. k. 2024-00532                
Dėl švietimo, mokslo ir sporto ministro 2011 m. liepos 26 d. įsakymo Nr. V-1442 „Dėl Bendrojo ugdymo tarybos nuostatų patvirtinimo“ pakeitimo

                    Lietuvos Respublikos švietimo, mokslo ir sporto ministerija, Įsakymas
                
Nr. V-1462,
2024-12-31,
paskelbta TAR 2024-12-31, i. k. 2024-23621                
Dėl švietimo, mokslo ir sporto ministro 2011 m. liepos 26 d. įsakymo Nr. V-1442 „Dėl Bendrojo ugdymo tarybos nuostatų patvirtinimo“ pakeitimo


